Občina Ribnica na podlagi 7. in 10. člena Odloka o postopku in merilih za sofinanciranje letnega programa športa v Občini Ribnica (Uradni list RS, št. 23/18, 77/19) in sprejetega letnega programu športa v Občini Ribnica za leto 2021 objavlja naslednji

**JAVNI RAZPIS ZA SOFINANCIRANJE LETNEGA PROGRAMA ŠPORTA**

1. Izvajalec javnega razpisa: Občina Ribnica, Gorenjska cesta 3, 1310 Ribnica.
2. Pravna podlaga: 7. člen Odloka o postopku in merilih za sofinanciranje letnega programa športa v Občini Ribnica (Ur. l. RS, št. 23/18, 77/19), v nadaljevanju: Odlok.
3. Predmet javnega razpisa je sofinanciranje letnega programa športa in oddaja športnih

površin za program:

3.1. prostočasna športna vzgoja otrok in mladine,

3.1.1. celoletni programi v različnih športnih panogah, ki se izvajajo v obsegu najmanj 60 ur v obdobju 30 tednov,

3.1.2. šolska športna tekmovanja,

3.2. športna vzgoja otrok in mladine usmerjenih v kakovostni in vrhunski šport,

3.3. kakovostni šport,

3.4. športne prireditve.

1. Na javni razpis lahko kandidirajo izvajalci športih programov iz 4. člena Odloka, če so registrirani in imajo sedež v občini Ribnica in najmanj eno leto izpolnjujejo naslednje osnovne pogoje:

4.1. športno društvo mora imeti najmanj 20 članov s plačano članarino,

4.2. športne programe mora izvajati neprekinjeno vsaj eno leto pred objavo javnega razpisa, na katerega se prijavljajo,

4.3. športne programe, ki so predmet razpisa mora izvajati najmanj 30 vadbenih tednov letno v obsegu najmanj 60 ur, razen v programih, pri katerih je z merili določen manjši obseg,

4.4. udeleženci športnih programov so prebivalci občine Ribnica,

4.5. v programe športne vzgoje otrok in mladine usmerjenih v kakovostni in vrhunski šport ter program kakovostni šport so vključeni športniki, registrirani v nacionalni panožni zvezi prijavitelja in so vključeni v uradne tekmovalne sisteme, opredeljene s strani OKS-ZŠZ, na katerega se javni razpis nanaša.

1. Merila za izbor in vrednotenje programov so opredeljena v Odloku, ki je priložen razpisni dokumentaciji.
2. Predviden obseg javnih sredstev: 35.000 EUR, od tega:

* 8.100 EUR za program prostočasne športne vzgoje otrok in mladine,

- Programi celoletne redne vadbe 7.740 EUR,

- Šolska športna tekmovanja 360 EUR,

* 18.630 EUR za program športne vzgoje otrok in mladine usmerjene v kakovosti in vrhunski šport,
* 270 EUR za program kakovostni šport in
* 8.000 EUR za program športne prireditve.

1. Obdobje porabe dodeljenih sredstev po javnem razpisu: od sklenitve pogodbe do 30.11. 2021.
2. Rok za predložitev vlog in način oddaje vloge: Vloga mora biti **do 26.2.2021** dostavljena v zapečatenem ovitku z oznako »Ne odpiraj – javni razpis LPŠ 2021« na naslov: Občina Ribnica, Gorenjska cesta 3, 1310 Ribnica.
3. Datum odpiranja vlog za dodelitev sredstev bo predvidoma 3. marca 2021 ob 9. uri. Odpiranje ne bo javno.
4. Vlagatelji bodo o izidu javnega razpisa obveščeni v osmih dneh po sprejeti odločitvi.
5. Razpisna dokumentacija je od dneva objave razpisa objavljena na spletni strani Občine Ribnica: <http://www.ribnica.si>, dodatne informacije so na voljo pri Milošu Petelinu, na telefonski številki 031-616-402.

Številka: 410-0001/2021

Datum: 29. 1. 2021

Samo Pogorelc

župan l.r.